सफाई के लिए निगम ने मांगे 1 करोड़ के वाहन
नगरनिगम के गैराज अनुभाग ने सफाई वाहनों की कमी को दूर करने के लिए 12 वाहनों की डिमांड की है। इसकी अनुमानित लागत 1 करोड़ से अधिक है। निगम ने बजट में इसका प्रावधान भी रखा था। अब निगम ने इस प्रस्ताव को जयपुर मुख्यालय को भेजा है। वहां से स्वीकृति मिलने के बाद ही इनकी खरीद की जा सकेगी।
नगर निगम के पास सफाई व्यवस्था के लिए जेसीबी, डंपर, ट्रैक्टर की काफी कमी है। वर्तमान में 2 जेसीबी 8 डंपर हैं, इसकी कमी को पूरा करने के लिए ठेके पर वाहन ले रखे हैं। उसके बावजूद पूरी तरह से कचरा परिवहन नहीं हो पाता है और आए दिन पार्षद इसकी शिकायत करते हैं। इसके लिए पिछले बोर्ड से ही वाहन खरीदने की मांग चली रही है। इस बार बजट में वाहन खरीदने का प्रस्ताव रखा गया था। इसके अनुसार गैराज अनुभाग ने 2 जेसीबी मशीन, 4 डंपर, 1 ट्रैक्टर 5 टैंकर खरीदने का प्रस्ताव तैयार कर अनुमोदन के लिए अधिकारियों के पास भेजा। अधिकारियों ने उसे पास कर खरीद की स्वीकृति के लिए डीएलबी को भेज दिया।
^कचरापरिवहन के लिए वाहनों की संख्या बढ़ाना लंबे समय से प्रस्तावित है, इसके लिए ये प्रस्ताव बनाकर भेजा है। डीएलबी से स्वीकृति का इंतजार कर रहे हैं। ये वाहन आने के बाद कचरा परिवहन की समस्या का कुछ हद तक समाधान हो जाएगा। -गोपालराम मंडा, अध्यक्षगैराज समिति
hin_Deva hin_Deva hin_Deva hin_Deva